OpenLLM-France/wikimedia huggingface dataset:
# Narcís Costa i Bofill

Narcís Costa i Bofill (Girona, 1949) és un escultor rosinc.

## Biografia

Nascut a Girona, va estudiar a la barcelonina Escola Eina i va completar els seus estudis a l'École des Beaux Arts de París, on va viure 4 anys. Durant els anys 70 del segle xx es va instal·lar a l'Alt Empordà.

## Obra

El seu treball es caracteritza per la dualitat, on es troben materials aparentment contraris, com el ferro i la fusta, barrejant-se amb altres objectes més tradicionals i objectes trobats.

### Sèries destacades

* 1980 - Mans
* 1981 - Roba estesa
* 1983 - Les venus
* 1985 - Nusos
* 1986 - Ous i Aus
* 1988 - L'Àngel de la Catedral
* 1991 - Falques i tacons
* 1992 - La Pell i la Pela
* 1994 - Arades
* 1995 - Ones
* 1996 - Caixes i cubs
* 1998 - Alfabet
* 1999 - Les 13+1 maneres de veure la lluna
* 2000 - Taules

## Exposicions rellevants

Ha exposat a diversos museus, galeries i sales públiques, entre els quals destaquen:
* 1972 - Galeria Gàbia- Girona
* 2001 - Museu de l'Empordà - Figueres - Narcís Costa
* 2012 - Camins Galeria Mas d'en Dorra

## Obra pública

Té obra pública a ciutats com:
* Figueres - ... I un dia s'esforçaren alhora al Pavelló d'Esports, 1991
* Roses- Far-Ziggurat Escultura al costat de la Riera Ginjolers
* Castelló d'Empúries- Homenatge a Joan Alzina, 1987
* Girona.

## Referències

* 1 2 3 (CAPELLA, 2001)
* ↑ «Camins de Narcís Costa». Arxivat de l'original el 2016-03-03. [Consulta: 1r desembre 2012].
* ↑ «Biografia de Narcís Costa». Arxivat de l'original el 2014-03-22. [Consulta: 1r desembre 2012].
* ↑ Instal·len una escultura de Narcís Costa de 12 metres d'allargada a la desembocadura de la riera Empordà TV
* ↑ Castelló recorda Joan Alsina Revista de Girona núm 185. 1997

## Bibliografia

* CAPELLA, Anna, Narcís Costa Museu de l'Empordà, 2001 DL-GI-214-2001
* VIÑAS I PALOMER, Alícia Pintors i escultors de l'Alt Empordà 1839-1959. IE Empordanesos. 2010. ISBN 978-84-613-8347-4
# Uksitxan

Uksitxan és un gran volcà en escut situat al centre de la península de Kamtxatka, Rússia. El cim s'eleva fins als 1.692 msnm i cobreix una superfície de 1.850 km², cosa que el converteix en el més gran de la serralada Sredinni. El cim del volcà està dominat per una caldera de 12 quilòmetres de diàmetre on hi ha diversos doms de lava dacítica de fins a 900 metres d'alçada. Les colades de lava més antigues tenen entre 15 i 20 quilòmetres de llarg. Els flancs oest i nord-oest del volcà estan formats exclusivament per colades de lava, mentre els flancs est i sud-est estan coberts per material piroclàstic. La darrera erupció del volcà va tenir lloc durant el Plistocè.

## Referències

* ↑ «Global Volcanism Program | Uksichan» (en anglès). [Consulta: 5 maig 2024].
* ↑ «Uksichan Volcano, Kamchatka, Russia | John Seach». [Consulta: 5 maig 2024].
* ↑ «Вулкан Уксичан (гора Уксичан, Uksichan Volcano) | Вулканы Камчатки | География Камчатки | Камчатский край, Петропавловск-Камчатский — краеведческий сайт о Камчатке: история Камчатки, география и этнография Камчатки, литература Камчатки, фотографии Камчатки». [Consulta: 5 maig 2024].
# Penelopides samarensis

Penelopides samarensis és una espècie d'ocell de la família dels buceròtids (Bucerotidae) que rep en diverses llengües el nom de "calau de Samar" (Anglès: Samar Hornbill. Francès: Calao de Samar). Habita els boscos de Samar, Calicoan, Leyte i Bohol, a les Filipines.
# Cap Bon

El cap Bon (àrab: الرأس الطيب, ar-Raʾs aṭ-Ṭīb; francès: Cap Bon) és un cap de Tunísia, a la governació de Nabeul, a la punta nord de la península o regió a la qual dona nom aquest cap. Al cap hi ha un far i, a la rodalia, la ciutat d'El Haouaria. Té a l'oest, a uns 10 km, el cap de Ras El Ahmar i a l'est, a uns 5 km, el de Ras Ed Drek. La punta més prominent és anomenada Ras Addar. En els textos antics escrits en llatí se l'anomena Promontorium Mercurii.
També s'anomena Cap Bon la península de Tunísia que forma la governació de Nabeul, que rep el seu nom del cap Bon, situat a la punta nord. El seu nom tradicional àrab és Djazirat Sharik.
La regió natural del Cap Bon és equivalent a la península, i bàsicament també a la governació de Nabeul.
# Grand Prismatic Spring

La Grand Prismatic Spring (en català: "Gran Font Prismàtica") és una deu termal situada al Parc Nacional Yellowstone, als Estats Units. És la més gran dels Estats Units i la tercera del món. Es troba en la conca del Midway Geyser, a l'estat de Wyoming.

## Història

Els primers registres de la font prismàtica daten dels primers exploradors europeus. El 1839, un grup de caçadors de pells de la American Fur Company van creuar la conca de Midway Geyser i van registrar un "llac bullent", molt probablement es referien a la Gran Font Prismàtica, amb un diàmetre de 90 metres. El 1870, l'Expedició Washburn-Langford-Doane va visitar les aigües termals, i va assenyalar un guèiser proper de 15 metres (més tard anomenat Excelsior).

## Colors

Els colors vius en la font prismàtica són el resultat de bacteris pigmentats en les biopel·lícules que creixen al voltant de les vores de les aigües riques en minerals. El bacteri produeix colors que van del verd al vermell. El color blau profund de l'aigua al centre de la font és resultat del color intrínsec blau de l'aigua, conseqüència de l'absorció selectiva de l'aigua de longituds d'ona de llum vermella visible. Encara que aquest efecte és responsable de fer tots els grans cossos d'aigua blava, és particularment intens en la Gran Font Prismàtica a causa de l'alta puresa i la profunditat de l'aigua en el mitjà de la font.

## Estructura física

La font prismàtica fa aproximadament 80 metres per 90 metres de grandària i té 50 metres de profunditat. Les descàrregues de les aigües termals s'estima que són de 2.100 litres de 70 °C d'aigua per minut.

## Referències

* ↑ «Còpia arxivada». Colter's Hell & Jackson's Hole - The Fur Trappers' Exploration of the Yellowstone and Grand Teton Park Region. Arxivat de l'original el 2005-03-12. [Consulta: 30 octubre 2015].
* ↑ «Còpia arxivada». Yellowstone National Park: Its Exploration and Establishment. Arxivat de l'original el 2012-04-03. [Consulta: 30 octubre 2015].
* ↑ «Part II: Definitive Knowledge - The Washburn Party (1870)». Yellowstone National Park: Its Exploration and Establishment. Arxivat de l'original el 2004-12-13. [Consulta: 14 setembre 2005].
* ↑ «Còpia arxivada». Geyser Observation and Study Association (GOSA), 2006. Arxivat de l'original el 2007-03-12. [Consulta: 30 octubre 2015].
# Grup de la lawrencita

El grup de la lawrencita és un grup mineral de la categoria dels halurs. El grup engloba quatre mineralsː cloromagnesita (MgCl₂), lawrencita ((Fe$^{2+}$,Ni)Cl₂), scacchita (MnCl₂) i la tolbachita (CuCl₂). Els membres del grup han estat descrit en tots els continents menys a l'Àfrica. La fórmula general del grup és AX2, on A pot ser substiduïda per Fe, Mn, Mg i Cu i X per Cl.

## Referències

* ↑ «Lawrencite Group» (en anglès). Mindat. [Consulta: 7 novembre 2015].

## Bibliografia

* Palache, Charles, Harry Berman & Clifford Frondel (1951), The System of Mineralogy of James Dwight Dana and Edward Salisbury Dana Yale University 1837-1892, Volume II: Halides, Nitrates, Borates, Carbonates, Sulfates, Phosphates, Arsenates, Tungstates, Molybdates, Etc. John Wiley and Sons, Inc., New York, 7th edition, revised and enlarged, 1124 pp.: 39.
# Grup de la metaautunita

El grup de la metaautunita és un grup de minerals. Es tracta d'un grup constituït per fosfats i arsenats estructurats per capes amb uranil. Rep el nom pel seu membre més important, la metaautunita. la fórmula genèrica del grup és: A(UO₂)₂(XO₄)₂·nH₂O (on n = 6, 7 o 8; A = Cu, Ca, Ba o Mg i X = P o As). Els membres del grup són:
| Mineral | Fórmula | Simetria |
| Abernathyita | K(UO₂)(AsO₄) · 3H₂O | Tet. 4/mmm (4/m 2/m2/m): P4/ncc |
| Txernikovita | (H₃O)₂(UO₂)₂(PO₄)₂ · 6H₂O | Tet. |
| Lehnerita | Mn$^{2+}$(UO₂)₂(PO₄)₂ · 8H₂O | Mon. |
| Meta-ankoleïta | K₂(UO₂)₂(PO₄)₂ · 6H₂O | Tet. 4/mmm (4/m 2/m2/m): P4/nmm |
| Meta-autunita | Ca(UO₂)₂(PO₄)₂ · 6-8H₂O | Tet. 4/mmm (4/m 2/m2/m) |
| Metaheinrichita | Ba(UO₂)₂(AsO₄)₂ · 8H₂O | Tet. 4mm |
| Metakahlerita | Fe$^{2+}$(UO₂)₂(AsO₄)₂ · 8H₂O | Tric. 1 : P1 |
| Metakirchheimerita | Co(UO₂)₂(AsO₄)₂ · 8H₂O | Tric. 1 : P1 |
| Metalodèvita | Zn(UO₂)₂(AsO₄)₂ · 10H₂O | Tet. |
| Metanováčekita | Mg(UO₂)₂(AsO₄)₂ · 8H₂O | Tet. 4/m: P4/n |
| Metatorbernita | Cu(UO₂)₂(PO₄)₂ · 8H₂O | Tet. 4/m: P4/n |
| Metauranocircita-I | Ba(UO₂)₂(PO₄)₂ · 7H₂O | Mon. 2 : P2$_1$ |
| Metauranospinita | Ca(UO₂)₂(AsO₄)₂ · 8H₂O | Tet. 4/m: P4₂/n |
| Metazeunerita | Cu(UO₂)₂(AsO₄)₂ · 8H₂O | Tet. 4/m: P4₂/n |
| Natrouranospinita | (Na₂,Ca)(UO₂)₂(AsO₄)₂ · 5H₂O | Tet. 4/mmm (4/m 2/m2/m): P4/nmm |
| Uramarsita | (NH₄,H₃O)₂(UO₂)₂(AsO₄,PO₄)₂ · 6H₂O | Tet. 4/mmm (4/m 2/m2/m): P4/mmm |
| Uramfita | (NH₄)₂(UO₂)₂(PO₄)₂ · 6H₂O | Tet. |

## Galeria

* Metaautunita
* Txernikovita
* Lehnerita
* Metatorbernita
* Metazeunerita

## Referències

* 1 2 «Meta-autunite Group: Meta-autunite Group mineral information and data.». [Consulta: 5 setembre 2017].
# Guillermo Riveros

Guillermo Riveros Conejeros (10 de febrer de 1902 - 8 d'octubre de 1959) fou un futbolista xilè.

## Selecció de Xile

Va formar part de l'equip xilè a la Copa del Món de 1930.

## Referències

* ↑ Guillermo Riveros, solofutbol.cl
* ↑ Guillermo Riveros Fitxa i estadístiques a la FIFA
# Hans Adolph Friedrich von Eschstruth

Hans Adolph Friedrich von Eschstruth (Hamburg, Hessen-Nassau, 28 de gener de 1756 – Cassel, 30 d'abril de 1792) fou un compositor i musicòleg alemany.
Fou conseller de Justícia a Marburg i de regència a Cassel; estudià la composició amb Hapfeld i perfeccionà els seus coneixements musicals amb Vierling, organista de Marburg, el qual li ensenyà les tradicions de l'escola de Bach.
Es distingí com a compositor i com a escriptor musical. Se li deuen a més, diversos cants, cançons, odes, cors, etc., amb acompanyament de piano, violí i violoncel, d'una col·lecció de cants religiosos, de sis sonates, de 12 marxes, etc., una obra titulada Musikalische Bibliothek für Künstler Liebhabe (Marburg, 1734-1785-1789), la traducció de l'obra de Rousseau, Instruction pour ecrire la musique (1786), etc.

## Referències

* 1 2 Enciclopedia universal ilustrada europeo-americana (en castellà). volum 20, Enri-Espan. (Repr. ed. 1915). Espasa-Calpe, 1977, p. 1159. ISBN 84-239-4520-0.
# Hans Albert

Hans Albert [hans ˈʔalbɛʶtʰ] (Colònia, 8 de febrer de 1921 - Heidelberg, 24 d'octubre de 2023) fou un filòsof i sociòleg alemany. Albert va ser alumne de Karl Popper i representa el racionalisme crític. Els seus camps de recerca foren les ciències socials i estudis generals sobre metodologia. Com a racionalista crític, va prestar especial atenció a l'heurística racional i, d'altra banda, fou un fort crític de la tradició hermenèutica continental que procedeix de Martin Heidegger i de Hans-Georg Gadamer.
Un tema important en l'obra és la gnoseologia amb falsacionisme. Albert va ser un crític del positivisme. Aquest filòsof es va graduar a la universitat de Colònia i va ensenyar a la Universitat de Mannheim des de 1963 fins a 1989. La seva polèmica, principalment al voltant del plantejament gnoseològica i epistemològicament escèptic d'Albert anomenat trilema de Münchhausen, amb Karl-Otto Apel portà a Apel a algunes de les seves més fecundes elaboracions filosòfiques.

## Enllaços externs

* Hans Albert
* Pàgina web global sobre Hans Albert
* Plädoyer für Kritische Vernunft - Hans Albert im Gespräch mit Michael Schmidt-Salomon
* Zeitschrift Aufklärung und Kritik
* Hans Albert bei philolex
# Hansberry (cràter)

Hansberry és un cràter d'impacte en el planeta Venus de 26,6 km de diàmetre. Porta el nom de Lorraine Hansberry (1930-1965), dramaturga estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Hansberry». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Heidi Cruz

Heidi Suzanne Cruz (cognom de soltera, Nelson) (7 d'agost de 1972), és una assessora financera i consultora política. Ha treballat com a assessora d'inversions a l'empresa Goldman Sachs. Va servir a la Casa Blanca durant l'administració Bush, com a directora econòmica per a l'hemisferi occidental, i com a consellera de política econòmica durant la campanya presidencial de George Bush de l'any 2000.
Heidi va néixer a San Luis Obispo, Califòrnia, i va créixer en una familia adventista. Els seus pares eren missioners, i va viure en diversos països del continent africà.
Està casada amb Ted Cruz, senador per l'estat de Texas i candidat republicà a les Eleccions presidencials dels Estats Units de 2016. Tenen dues filles.
# Hemigrammus hyanuary

Hemigrammus hyanuary és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 4,4 cm de llargària total.

## Hàbitat

Viu a àrees de clima tropical entre 23 °C i 27 °C de temperatura.

## Distribució geogràfica

Es troba a Sud-amèrica: conca del riu Amazones.

## Referències

* ↑ Gill, T. N. 1858. Synopsis of the fresh water fishes of the western portion of the island of Trinidad, W. I. Ann. Lyc. Nat. Hist. N. Y. v. 6 (núms. 10-13): 363-430.
* ↑ BioLib (anglès)
* ↑ Eigenmann, C. H. 1918. The American Characidae (Part 2). Memoirs of the Museum of Comparative Zoology v. 43 (pt 2): 103-208, 9-11, 13, 17-29, 33, 78-80, 93.
* 1 2 FishBase (anglès)
* ↑ Riehl, R. i H.A. Baensch 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p.
# Hermenegild Casellas i Bosch

Hermenegild Casellas i Bosch (Barcelona, 1890 - El Pla de Santa Maria, 1969) fou un futbolista català de les dècades de 1900 i 1910.

## Trajectòria

Començà la seva trajectòria a l'infantil del Joventut d'on passà al FC Català a mitjan dècada de 1900, jugant-hi fins a l'any 1911 en què fitxà pel FC Espanya de Barcelona. Romangué al club durant la major part de la dècada de 1910. Des de la seva posició de mig centre primer i més tard de defensa, fou un dels principals artífexs del futbol de potència de l'equip. L'Espanya, amb Casellas al capdavant, competí de tu a tu a clubs com el FC Barcelona i RCD Espanyol durant aquests anys, guanyat tres campionats de Catalunya les temporades 1912-1913, 1913-1914 i 1916-1917 i un campionat dels Pirineus. També fou finalista del Campionat d'Espanya. Tenia un gran xut exterior. Es retirà el 1918, i posteriorment fou directiu del club.
Fou internacional amb la selecció Catalana de Futbol, i arribà a ser capità de l'equip. Disputà un partit contra el País Basc, un contra França i un altre contra la regió Centre. Juntament amb Alfred Massana, fou considerat el millor mig centre català del moment. L'any 1925 fou objecte d'un partit d'homenatge per part del futbol català.
Als voltants de 1916 es traslladà al Pla de Santa Maria, on fou introductor del futbol a la vila, i on residí fins a la seva mort el 1969.

## Palmarès
### FC Espanya

* Campionat de Catalunya: 3
** 1912-13, 1913-14, 1916-17
* Campionat dels Pirineus: 1
** 1914
* Copa Mossèn Cinto Verdaguer:
** 1916

### Selecció Catalana

* Copa Príncep d'Astúries:
** 1916

## Referències

* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.
* 1 2 «Entrevista al fill d'Hermenegild Casellas i Bosch». La Planenca, número 14, Hivern 2004. Arxivat de l'original el 2011-09-06. [Consulta: 15 maig 2012].
* ↑ «Campeonatos de la Federación Catalana». Mundo Deportivo, 13-04-1911.
* 1 2 «Los ases que fueron». Mundo Deportivo, 31-08-1929.
* ↑ «El Homenaje a Casellas». La Vanguardia, 09-09-1925.
* ↑ «Junta General». Mundo Deportivo, 30-07-1918.
* ↑ «El futbol amistoso». Mundo Deportivo, 11-09-1925.

## Enllaços externs

* Informació sobre Hermenegild Casellas Arxivat 2016-03-03 a Wayback Machine.
# Heterixalus tricolor

Heterixalus tricolor és una espècie de granota de la família dels hiperòlids que viu a Madagascar.

## Referències

* Nussbaum, R., Vences, M. & Glaw, F. 2004. Heterixalus tricolor. Llista Vermella d'Espècies Amenaçades de la UICN 2006. Consulta: 16 d'abril del 2008.
# Harue Sato

Harue Sato (佐藤 春詠, 1 de gener de 1976) és una exfutbolista japonesa.

## Selecció del Japó

Va debutar amb la selecció del Japó el 2000. Va disputar 17 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2000 | 4 | 1 |
| 2001 | 9 | 3 |
| 2002 | 4 | 0 |
| Total | 17 | 4 |

## Referències

* ↑ Japan Football Association(japonès)
# Haru to no Tabi

Haru to no Tabi (春との旅), comercialitzada internacionalment com a Haru's Journey, és una pel·lícula japonesa de drama del 2010 dirigida per Masahiro Kobayashi. Va ser llançat al Japó el 22 de maig. La pel·lícula és protagonitzada per Tatsuya Nakadai com a Tadao, l'actor principal; Eri Tokunaga com a Haru, l'actriu principal; Hideji Ōtaki com a Shigeo Kanamoto (germà de Tadao); Teruyuki Kagawa com a Shinichi Tsuda (el pare de l'Haru); Naho Toda com a Nobuko Tsuda (l'esposa de Shinichi). La pel·lícula va ser distribuïda per Asmik Ace i T-Joy.

## Recepció

La pel·lícula va guanyar el 65è Premi Mainichi Film for Excellence Film, i l'actriu Eri Tokunaga va guanyar el Sponichi Grand Prix Newcomer Award pel seu paper a la pel·lícula. Mark Schilling de The Japan Times va donar a la pel·lícula 4 de 5 estrelles.

## Referències

* ↑ «春との旅» (en japanese). [Consulta: 5 agost 2017].
* ↑ «春との旅» (en japanese). [Consulta: 5 agost 2017].
* ↑ «第65回 日本映画大賞». [Consulta: 5 agost 2017].
* ↑ Schilling, Mark. «Haru tono tabi (Travels with Haru)». The Japan Times, 21-05-2010.

## Enllaços externs

* Tràiler de la pel·lícula a YouTube
# Her Story

Her Story és una websèrie dramàtica de 2016 distribuïda exclusivament per Internet. El programa explica la història de dues dones transgènere, interpretades per Jen Richards i Angelica Ross. Va ser nominada a un premi Emmy.

## Referències

* ↑ «The Emmy-Nominated Trans Web Series 'Her Story' Could Change Everything».

## Enllaços externs

* Her Story - Lloc web oficial
# Herzliya Medical Center

Herzliya Medical Center (en hebreu: הרצליה מדיקל סנטר) és un hospital privat que ofereix serveis terapèutics a Israel i d'altres països del Món. També ofereix serveis de laboratori, fisioteràpia i ambulància. L'hospital va ser fundat l'any 1983 i es troba a la ciutat d'Hertseliyya, a Israel.

## Història

El centre va ser fundat l'any 1982, quan un grup d'inversors sudafricans, va finançar la construcció d'un centre mèdic a la ciutat costanera de Hertseliyya, on es van situar els consultoris mèdics i els serveis clínics de suport, així com les instal·lacions quirúrgiques per a procediments menors. En el seu primer any de funcionament, va tenir una taxa d'ocupació del 18 per cent.
L'any 1991, l'edifici es va expandir i va augmentar el seu nombre de sales d'operacions. Als últims mesos de 1993 es va obrir una clínica a la ciutat de Gaza. El juny de 1995, el centre va signar un acord amb el govern de la República de Tatarstan perestablir un hospital avançat en aquella nació. L'agost de 2016 el capital de l'Herzliya Medical Center estava en mans de Landlan Investments Ltd. (50%), Clalit Health Services (40%), i Clal Insurance (10%).

## Departaments

El centre disposa de més de quatre-cents metges especialistes en totes les branques principals de la medicina. L'hospital proporciona serveis a 8.000 pacients cada any i disposa de set sales d'operacions. En els darrers 25 anys, més de 9.000 nadons han nascut de parelles que van ser tractades amb tècniques de fecundació en el centre mèdic.
* Oncologia
* Neurocirurgia
* Cirurgia cardiovascular
* Cirurgia plàstica i reparadora
* Cirurgia ortopèdica
* Urologia i andrologia
* Gastroenterologia
* Diagnòstic clínic
* Fecundació
* Cirurgia bariàtrica
* Ginecologia i Obstetrícia
* Oftalmologia
* Otorrinolaringologia
* Pediatria
* Cirurgia general

## Personal

* 350 metges
* 122 infermeres
* 74 infermeres amb certificacions avançades

## Enllaços externs

* Pàgina web (anglès)
# Homenaje a Marino Lejarreta

L'escultura urbana coneguda pel nom Homenaje a Marino Lejarreta, ubicada a la Manzaneda, a la ciutat d'Oviedo, Principat d'Astúries, Espanya, és una de les més d'un centenar que adornen els carrers de l'esmentada ciutat espanyola.
El paisatge urbà d'aquesta ciutat, es veu adornat per obres escultòriques, generalment monuments commemoratius dedicats a personatges d'especial rellevància en un primer moment, i més purament artístiques des de finals del segle xx.
L'escultura, feta de ferro, és obra de Rafael Rodríguez Urrusti, i està datada 2003.
L'obra vol ser un homenatge al ciclista basc Marino Lejarreta, que va ser guanyador en diverses ocasions de la pujada a la Manzaneda des d'Olloniego i que va estar vinculat aquesta localitat a través d'una antiga penya ciclista dedicada a la seva figura. En l'escultura el ciclista apareix amb el mallot groc, color amb el qual es premia els que guanyen aquesta carrera.

## Referències

* 1 2 3 «Escultura «Homenaje a Marino Lejarreta»» (en espanyol europeu), 27-04-2018. [Consulta: 19 desembre 2018].
* 1 2 «Escultura pública en Oviedo». Arxivat de l'original el 2014-07-17. [Consulta: 19 desembre 2018].
* ↑ CLAVEROL, MANUEL GUTIÉRREZ; ARIAS, ALBERTO CARLOS POLLEDO. Guía total turística y monumental de Oviedo. 6 itinerarios para disfrutar de una ciudad de cuento (en castellà). Ediciones Nobel, 2016. ISBN 9788484597384.
# Homenatge a Joan Miró

Homenatge a Joan Miró és una obra de l'escultor Ricard Vaccaro ubicada a la plaça de Joan Miró i Ferrà del Barri d'Almeda, a Cornellà de Llobregat. Fou instal·lada l'any 1993.
És un dels monuments més destacats de la població gràcies a les seves grans dimensions (mesura 20 x 50 metres i pesa 60 tones), pel seu emplaçament i originalitat.
Segons l'autor, l'obra s'inspira en un far pel paper de Joan Miró com artista de referència del segle xx. Els quatre cables que uneixen els dos elements són un element simbòlic de la catalanitat de Miró i contribueixen a donar sensació de dinamisme i tensió al conjunt. Alhora que la lleugeresa del conjunt li proporciona l'anella superior.

## Referències

* 1 2 Centre d'estudis i divulgació del Patrimoni. «Monument "Homenatge a Joan Miró"». A: Cornellà de Llobregat: Guia del patrimoni historicoartístic. Molins de Rei: Centre d'Estudis i Divulgació del Patrimoni, 1997, p. 44-46.
* ↑ Esteves Castro, Albert; Pons Toujouse, Valentí; Corcoll, Anna; Sánchez Sabé, Joan. «Monument a Miró (Cornellà de Llobregat - Baix Llobregat)». Centre d'Estudis i Divulgació del Patrimoni. [Consulta: 7 setembre 2016].
# Homenaje a Simón Bolívar

L'escultura urbana coneguda pel nom Homenaje a Simón Bolívar, ubicada al Campallín, a la ciutat d'Oviedo, Principat d'Astúries, Espanya, és una de les més d'un centenar que adornen els carrers de l'esmentada ciutat espanyola.
El paisatge urbà d'aquesta ciutat, es veu adornat per obres escultòriques, generalment monuments commemoratius dedicats a personatges d'especial rellevància en un primer moment, i més purament artístiques des de finals del segle xx.
L'escultura, feta de pedra, és obra de José Antonio Nava Iglesias, i està datada 1983.
A 1983 se celebrava el bicentenari del naixement de Simón Bolívar, militar i polític nascut en el que després serà part del territori de Veneçuela; que va jugar un decisiu paper l'emancipació americana. Per aquest motiu, l'Ajuntament d'Oviedo va encarregar a l'escultor José Nava, la realització d'una escultura homenatge a aquesta figura històrica. L'obra consisteix en un petri monòlit, amb el baix relleu del personatge esculpit en una de les cares, en la qual a més hi ha una inscripció: “A SIMÓN BOLÍVAR/EL AYUNTAMIENTO DE OVIEDO/EN EL BICENTENARIO DE SU/NACIMIENTO/1783-1983”.

## Referències

* 1 2 «Escultura «Simón Bolívar»» (en espanyol europeu), 05-07-2018. [Consulta: 19 desembre 2018].
* 1 2 «Escultura p�blica en Oviedo». Arxivat de l'original el 2014-07-17. [Consulta: 19 desembre 2018].
* ↑ CLAVEROL, MANUEL GUTIÉRREZ; ARIAS, ALBERTO CARLOS POLLEDO. Guía total turística y monumental de Oviedo. 6 itinerarios para disfrutar de una ciudad de cuento (en castellà). Ediciones Nobel, 2016. ISBN 9788484597384.
* ↑ «Portada - Enciclopedia de Oviedo». [Consulta: 19 desembre 2018].
* ↑ «A Simón Bolívar». [Consulta: 19 desembre 2018].